Diari Oficial de la Generalitat Valenciana


Sumari del DOGV 2569, del 16-08-1995 (1995/835831)

ACORD de 3 d'agost de 1995, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de Sueca.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   2569

Data del DOGV
:   16-08-1995

Secció del DOGV
:   ALTRES DISPOSICIONS

Número del document
:   1995/835831


Data del document
:   03-08-1995

Organisme emissor
:   Conselleria d'Administració Pública

Tipus de document
:   Acord

ACORD de 3 d'agost de 1995, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de Sueca.  
El Govern Valencià, en la reunió del dia 3 d'agost de 1995, adoptà l'acord següent:  
L'Ajuntament de Sueca, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'obertura de l'avinguda de la carretera Sueca-les Palmeres als instituts de FP i de BUP, Joan Fuster».  
Aquesta declaració d'urgent ocupació es justifica en la necessitat de canalitzar el trànsit rodat que prové dels passos inferior i superior de la línia fèrria i que han d'enllaçar amb la carretera de Sueca a la costa.  
Sotmès l'expedient a informació pública, l'única persona afectada no ha presentat al.legacions en l'expedient de declaració d'urgent ocupació.  
El tràmit del procediment s'ha fet d'acord amb la Llei d'Expropiació Forçosa i el seu Reglament.  
Per tot això, fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del conseller d'Administració Pública, el Govern Valencià   
ACORDA  
Declarar la urgent ocupació dels béns i drets subjectes al expedient d'expropiació forçosa instruït per l'Ajuntament de Sueca per a l'execució del projecte d'«Obertura de l'avinguda de la carretera Sueca-les Palmeres als instituts de FP i de BUP, Joan Fuster».  
Bé afectat  
Núm. parcel·la: 6A.  
Titular: Sra. Natalia Boronat Burguera.  
Domicili: c/ Casilla, 2376 -Santa Cruz- Bolívia.  
Terme municipal: Sueca.  
Descripció: una superfície de 566,81 m2 que limiten al nord amb els hereus del Sr. Francisco Beltrán; al sud amb resta de la qual se segrega; a l'est amb la Sra. Josefa Boronat, i a l'oest amb la sendera fillola de reg.  
Aquest acord es publicarà en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins el moment d'estendre'n l'acta prèvia, puguen formular per escrit, davant l'Ajuntament de Sueca, al·legacions a l'efecte de corregir les possibles errades que s'hagen produït en enunciar els béns afectats per la urgent ocupació.  
Contra aquest acord, que posa fi a la via administrativa, és procedent interposar, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 3 d'agost de 1995  
El conseller secretari del Govern Valencià,  
JOSÉ JOAQUíN RIPOLL SERRANO